CELEX: 52005PC0112
Language: lt
Date: 2005-04-05
Title: Pasiūlymas Europos parlamento ir Tarybos reglamentas nustatantis bendrą verslo registrų sistemą statistiniais tikslais ir panaikinantis Tarybos reglamentą (EEB) Nr. 2186/93

Svarbus teisinis pranešimas

|

52005PC0112

Pasiūlymas Europos Parlamento ir Tarybos reglamentas nustatantis bendrą verslo registrų sistemą statistiniais tikslais ir panaikinantis Tarybos reglamentą (EEB) Nr. 2186/93  /* KOM/2005/0112 galutinis - COD 2005/0032 */  

	Briuselis, 5.4.2005KOM(2005) 112 galutinis2005/0032 (COD)PasiūlymasEUROPOS PARLAMENTO IR TARYBOS REGLAMENTASnustatantis bendrą verslo registrų sistemą statistiniais tikslais ir panaikinantis Tarybos reglamentą (EEB) Nr. 2186/93(pateikta Komisijos)AIŠKINAMASIS MEMORANDUMAS1. AIšKINAMOJI INFORMACIJAGaliojantis Verslo registro reglamentas (2186/93), kuris suderino valstybių narių statistiniais tikslais naudojamus registrus, buvo priimtas 1993 m., ir dabar yra iš dalies pasenęs. Kadangi praėjo nemažai metų, situacija smarkiai pasikeitė, o statistiniai reikalavimai išaugo.Palaipsniui susiformavo trijų rūšių papildomi reikalavimai:-  ekonomikos globalizacija formuoja poreikį rinkti informaciją apie įmonių grupes;-  skirtingų sektorių veiklos integracija reikalauja visaapimančio ekonomikos aprėpimo;-  bendroji rinka reikalauja geresnio statistinio palyginamumo, o tam ypač svarbu, kad verslu ES užsiimantys gyventojai galėtų naudotis suderintais šaltiniais.Pasiūlymo tikslas – atsižvelgti į šiuos naujus reikalavimus pakeičiant dabartinį Verslo registro reglamentą.Siekiant šio tikslo, galiojančiame Verslo registro reglamente siūlomi keli pakeitimai, kurie yra apibendrinti žemiau esančiose pastraipose.2. REGLAMENTO TURINYSAtsižvelgiant į anksčiau nurodytus naujus reikalavimus duomenims, siūlomame reglamento projekte padaryti du svarbūs pokyčiai.-  Privaloma registruoti visas ekonominę veiklą vykdančias ir prie bendrojo vidaus produkto prisidedančias įmones, jų vietinius vienetus ir atitinkamus juridinius vienetus (dabartiniame reglamente kai kurių veiklos sektorių registruoti nereikia).-  Privaloma nurodyti finansinius ryšius ir įmonių grupes, o valstybės narės ir Eurostatas privalės apsikeisti duomenimis apie tarptautines grupes ir jų sudedamuosius vienetus.2.1. Visapusiškas ekonomikos vaizdasĮsigaliojus visą ekonomiką apimantiems Bendrijos statistikos įstatymams ir vis dažniau naudojantis verslo registrais nacionalinės apskaitos tikslais, būtina, kad verslo registrai apimtų visą ekonomiką. Papildomi sektoriai, kuriuos tapo privalu įtraukti į verslo registrus, yra viešasis administravimas, žemės ūkis ir žuvininkystė.Viešojo administravimo įtraukimasViešojo sektoriaus vaidmuo keičiasi. Tam tikras veiklos rūšis, kurias seniau prižiūrėjo viešasis sektorius, dabar gali prižiūrėti valstybinės arba privačios įmonės. Siekiant aiškaus situacijos vaizdo, reikia labiau tinkamų palyginimui tokių veiklos rūšių šaltinių. Tai galima pasiekti tik reikalaujant, kad pagal sutartus standartus į statistiniais tikslais naudojamus nacionalinius verslo registrus būtų įtraukiamas valstybės sektorius.Žemės ūkio ir žuvininkystės įtraukimasDėl stipraus politinio susidomėjimo kaimo plėtra reikia informacijos ne vien tik apie žemės ūkį, bet ir apie vis didėjančius jo derinius su kitomis veiklos rūšimis, kurios nėra įtraukiamos į daugiausia produktais pagrįstą žemės ūkio statistiką. Suvienodinus požiūrį į žemės ūkį verslo registruose, bus galima suteikti svarbiausią žemės ūkio politikai reikalingą informaciją.2.2. Duomenys apie įmonių grupesSiekiant įvertinti ekonomikos koncentraciją, nuolat auga informacijos apie įmonių grupes poreikis nacionaliniu lygmeniu, o tarptautiniu lygmeniu – su globalizacija susijusiai statistikai. Siekiant patenkinti tokį poreikį, ruošiama daug įvairios statistikos, taip pat ir Komisijos statistikos įstatymo reguliuojamos statistikos (statistikos apie užsienyje esančius bendrovių filialus, mokėjimų balansus, užsienio prekybą), bet jos nepakanka. Nepakanka vien tik registruoti tam tikras nacionalinėje teritorijoje esančių įmonių grupių dalis, duomenys apie tarptautines grupes turi būti renkami Europos lygmeniu.Reglamento projekte reikalaujama, kad nacionaliniuose verslo registruose būtų registruojami juridinių vienetų finansiniai ryšiai ir tokia informacija tarpvalstybinių ryšių pagalba būtų perduodama Komisijai (Eurostatui).Tai leistų užtikrinti:-  Suderintas dabartinių tyrimų imčių sistemas, kuriose naudojama finansinių ryšių koncepcija;-  geresnes galimybes palyginti daugelį dabartinių statistikų, kuriose svarbų vaidmenį vaidina skirtingose šalyse esančių įmonių finansiniai ryšiai, pavyzdžiui, duomenys apie našumą;-  papildomą informaciją apie įmonių grupes, nes registrai taip pat galėtų būti naudojami kaip tiesioginiai statistikos apie globalizaciją šaltiniai. Tokios informacijos reikšmė įvairioms Komisijos konkurencijos ir mokslinių tyrimų politikoms bei prekybos deryboms būtų neįkainojama.Šis pasiūlymas taip pat priartintų duomenų apie tarptautines įmonių grupes apimtį ir kokybę prie JAV lygmens.3. PASIūLYMO REIKšMėDauguma valstybių narių jau iš dalies įgyvendino naujuosius reikalavimusBeveik visose valstybėse narėse bent jau iš dalies yra įtraukti trys neprivalomi NACE skyriai, galima gauti arba ruošiamasi pateikti konkrečią informaciją apie įmonių grupes. Daugeliu atvejų sistema jau galioja, o tolesnes priemones dėl jų įtraukimo pagerinimo ar kokybės, tarkim, pasinaudojant papildomais šaltiniais, renkasi pačios valstybės narės. Kadangi nacionalinės situacijos yra skirtingos, valstybės narės gali pasiekti suderinimo tik priėmusios bendrą metodologiją, kaip teigiama reglamento pasiūlyme.Mažų įstaigų registruoti nereikalaujamaKadangi tarptautiniu mastu labiausiai domimasi tarptautinėmis grupėmis, nėra griežtai reikalaujama įtraukti įmones grupes rezidentes. Galima laisvai rinktis, ar įtraukti mažiausias, darbuotojų neturinčias bendroves, nes tai priklauso nuo valstybės turimų administracinių išteklių. Taigi, kai tik įmanoma, atsižvelgiama į nacionalinę situaciją ir į skirtingus turimus išteklius.Siekiant išvengti nepagrįstų išlaidų, kai kurie kintami dydžiai nėra privalomiKai kurių kintamųjų registravimas priklauso nuo to, ar galima rasti reikalingą informaciją konkrečių valstybių narių administraciniuose šaltiniuose, o tam tikri įmonių grupių kintamieji gali būti neregistruojami iki tol, kol duomenys bus perduoti Eurostatui, ten apibendrinti, ir iki tol, kol valstybė narė gaus sistemingai ištaisytų duomenų įvertinimą. Svarbus pavyzdys – kontroliuojančios šalies apibrėžimas bendrovių užsienio filialų statistikoje, kai nacionaliniu lygmeniu turima informacija gali būti nenuosekli arba jos gali visai nebūti – tada nuoseklumas gali būti užtikrinamas tik Europos lygmeniu.Apyvarta nėra privaloma žemės ūkiui, žuvininkystei ir viešajam sektoriui.4. KONSULTACIJOS SU VALSTYBėMIS NARėMISReglamento projektas ruoštas intensyviai konsultuojantis su valstybėmis narėmis, išsamiai aptartas su įvairiomis suinteresuotomis šalimis, keletą kartų aptartas Verslo registrų ir statistikos skyrių darbo grupėje bei Verslo statistikos direktorių ir Statistikos programos komiteto susirinkimuose. Atsižvelgta į valstybėse narėse, ELPA, šalyse kandidatėse ir Komisijoje esančių pagrindinių vartotojų ir kitų dalyvių požiūrį. Šis pasiūlymas – tai subalansuota pozicija tarp pagrindinių vartotojų pageidaujamos informacijos apimties ir nacionalinių statistikos institutų darbo krūvio.2005/0032 (COD)PasiūlymasEUROPOS PARLAMENTO IR TARYBOS REGLAMENTASnustatantis bendrą verslo registrų sistemą statistiniais tikslais ir panaikinantis Tarybos reglamentą (EEB) Nr. 2186/93 (Tekstas svarbus EEB)EUROPOS PARLAMENTAS IR EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 285 straipsnio 1 dalį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],laikydamiesi sutarties 251 straipsnyje nustatytos tvarkos[3],kadangi:(1) 1993 m. liepos 22 d. Tarybos reglamentu (EEB) Nr. 2186/93[4] buvo nustatyta bendra sistema statistiniams verslo registrams, kuriuose naudojami suvienodinti apibrėžimai, charakteristikos, apimtis ir atnaujinimo procedūros. Siekiant toliau tobulinti verslo registrų perkėlimą į suvienodintą sistemą, reikia priimti naują reglamentą.(2) 1993 m. kovo 15d. Tarybos reglamente (EEB) Nr. 696/93 dėl statistinių vienetų gamybos sistemai stebėti ir analizuoti Bendrijoje [5]pateikiami rekomenduojamų naudoti statistinių vienetų apibrėžimai. Siekiant įvykdyti Bendrijos reikalavimus, bendrajai rinkai reikia geresnio statistinio palyginamumo. Siekiant tokio pagerinimo, reikia nustatyti bendrus įmonių ir kitų susijusių statistinių vienetų apibrėžimus ir apibūdinimus.(3) 1996 m. gruodžio 20 d. Tarybos reglamentu (EB, Euratomas) Nr. 58/97 dėl verslo struktūros statistikos[6] ir 1998 m. gegužės 19 d. ir Tarybos reglamentu (EB) 1165/98 dėl trumpojo laikotarpio statistikos[7] nustatyta Bendrijos statistikos apie struktūrą, veiklą, konkurencingumą ir verslo veiklą Bendrijoje bendroji rinkimo, apdorojimo, perdavimo ir vertinimo sistema. Verslo registrai statistikos tikslais sudaro tokios bendros sistemos pagrindinį elementą: suteikdami vienodą imčių sistemą, jie padeda organizuoti ir koordinuoti statistines apklausas.(4) Verslo registrai yra vienas iš elementų, padedančių suderinti išaugusios informacijos apie bendroves skirtingus reikalavimus ir sumažinančių administracinę naštą, visų pirma leidžiant naudotis turima informacija administraciniuose ir teisiniuose registruose, ypač mikroįmonių, mažųjų ir vidutinių įmonių atveju, kaip tai nurodyta Komisijos rekomendacijoje 2003/361/EB[8](5) Verslo registrai statistikos tikslais taip pat yra pagrindinis verslo demografijos šaltinis, nes juose renkama informacija apie įsteigtas ir panaikintas įmones bei apie ekonomikos struktūrinius pasikeitimus dėl koncentracijos ar dekoncentracijos, kuri atsiranda susijungiant įmonėms, perimant įmones, įmonėms pasidalinus ar skilus, ar įvykus verslo dalyvių restruktūrizacijai.(6) Buvo pripažintas svarbus valstybės įmonių vaidmuo valstybių narių nacionalinei ekonomikai. 1980 m. birželio 25 d. Komisijos direktyvoje dėl finansinių santykių tarp valstybių narių ir valstybės įmonių[9] skaidrumo (80/723/EEB) aptariamos tam tikros valstybės įmonių rūšys. Todėl valstybės įmonės ir viešosios korporacijos turėtų būti nurodomos verslo registruose, o tai galima padaryti pasinaudojant institucinių sektorių klasifikacija.(7) Siekiant apibrėžti bendrovių grupes, teisingai apibūdinti bendroves, nustatyti didelių ir sudėtingų vienetų profilį, ištirti ekonomikos koncentraciją, reikia įdiegti įteisintųjų vienetų kontrolės ryšius. Informacija apie bendrovių grupes pagerina verslo registrų kokybę ir gali būti naudojama siekiant sumažinti slaptų duomenų atskleidimo riziką. Kai kurie finansiniai duomenys dažnai yra daug svarbesni įmonių grupės ar pogrupio lygmeniu nei įmonės lygmeniu, ir gali būti, kad juos galima gauti tik grupės ar pogrupio lygmeniu. Jei registruojamos įmonių grupės, tada, prireikus, galima tiesiogiai tirti visą grupę, o ne jos sudedamąsias dalis, o tai gali ženkliai sumažinti atsakymų pateikimo naštą. Tačiau įmonių grupes bus galima registruoti tik dar labiau suvienodinus registrus.(8) Auganti ekonomikos globalizacija sukelia sunkumų dabartiniam įvairių statistikų pateikimui. Dėl tarptautinių įmonių grupių registracijos verslo registrai tampa pagrindine priemone gerinant daugelį su globalizacija susijusių statistikų: tarptautinės prekių ir paslaugų prekybos, mokėjimų balanso, užsienio tiesioginių investicijų, užsienyje esančių filialų, mokslinių tyrimų, plėtros ir inovacijų bei darbo rinkos. Dauguma tokios statistikos apima visą ekonomiką ir reikalauja, kad į verslo registrus būtų įtraukti visi ekonomikos sektoriai.(9) Remiantis 1990 m. birželio 11 d. Tarybos reglamento (Euratomas, EEB) Nr. 1588/90 dėl konfidencialių statistinių duomenų perdavimo Europos Bendrijų statistikos tarnybai[10] 3 straipsnio 2 dalimi, nacionalinės statistinių duomenų konfidencialumo taisyklės negali būti taikomos norint neleisti perduoti konfidencialius statistinius duomenis Bendrijos institucijai (Eurostatui), jeigu Bendrijos teisės aktas numato tokių duomenų perdavimą.(10) Siekiant garantuoti šiame reglamente nurodytų įsipareigojimų vykdymą, už duomenų rinkimą valstybėse narėse atsakingoms nacionalinėms institucijoms gali prireikti pasinaudoti administracinių duomenų šaltiniais, tokiais kaip mokesčių ir socialinės apsaugos institucijų, centrinių bankų ir kitų valstybės institucijų registrais ir kitomis informacijos apie tarpvalstybinius sandorius ir pozicijas turinčiomis duomenų bazėmis, jei tokių duomenų reikia ruošiant Bendrijos statistiką.(11) Priemonės, būtinos šiam reglamentui įgyvendinti, turėtų būti priimamos laikantis 1999 m. birželio 28 d. Tarybos sprendimo 1999/468/EB, nustatančio Komisijai suteiktų įgyvendinimo įgaliojimų vykdymo tvarką [11].(12) Todėl Reglamentas (EB) Nr. 2186/93 turėtų būti panaikintas.(13) Buvo konsultuojamasi su Statistinės programos komitetu.PRIĖMĖ ŠĮ REGLAMENTĄ:1 straipsnisTikslasŠis reglamentas nustato bendrą statistinių verslo registrų struktūrą Bendrijoje.Valstybės narės turi įdiegti vieną ar daugiau suderintų registrų statistiniais tikslais, kurie būtų naudojami kaip priemonė ruošiant ir koordinuojant tyrimus, taip pat kaip informacijos šaltinis verslo dalyvių ir verslo demografijos statistinei analizei, administracinių duomenų surinkimui ir statistinių vienetų suradimui bei interpretavimui.2 straipsnisApibrėžimaiŠiame reglamente taikomi tokie apibrėžimai:„Juridinis vienetas“ reiškia juridinį vienetą taip, kaip tai apibrėžta Reglamento (EEB) Nr. 696/93 II skilties A dalies 3 punkte [12]„Įmonė“ reiškia įmonę taip, kaip tai apibrėžta to paties reglamento priedo III skilties A dalyje.„Vietinis vienetas“ reiškia vietinį vienetą taip, kaip tai apibrėžta to paties reglamento priedo III skilties F dalyje.„Įmonių grupė“ reiškia įmonių grupę taip, kaip tai apibrėžta Reglamento (EEB) Nr. 696/93 III skilties C dalyje.„Tarptautinių įmonių grupė“ reiškia įmonių grupę, kurią sudaro mažiausiai dvi įmonės arba juridiniai vienetai veikiantys skirtingose šalyse.„Ne visa įmonių grupė“ reiškia toje pačioje šalyje esančias ir tai pačiai įmonių grupei priklausančias įmones ir juridinius vienetus. Tuo atveju, jei kiti vienetai yra ne rezidentai, ją gali sudaryti tik vienas vienetas. Įmonė gali sudaryti ne visą įmonių grupę arba jos dalį.3 straipsnisTaikymo sritis1. Atsižvelgiant į 2 straipsnyje pateiktus apibrėžimus ir tame straipsnyje nurodytus apribojimus, į registrus turi būti įtraukta:visos įmonės, jei jos savo vykdoma ekonomine veikla prisideda prie bendro vidaus produkto (BVP), ir jų vietos vienetai,tokias įmones sudarantys juridiniai vienetai,ne visos įmonių grupės ir informacija apie priede nurodytas tarptautines įmonių grupes,visos įmonių grupės rezidentės.2. Tačiau šis reikalavimas netaikomas ūkiams tada, kai jie gamina prekes ir teikia paslaugas tik savo pačių vartojimui, arba tada, kai jie nuomoja tik savo turtą.3. Atskiro juridinio statuso neturintys, užsienio įmonėms priklausantys ir pagal ESA95 ir SNA93 principus tariamosiomis korporacijomis laikomi vietos vienetai (filialai) registruojami verslo registruose kaip įmonės.4. Įmonės grupę galima sekti pagal jos juridinių vienetų kontrolės ryšius. Aprašant įmonių grupes, turi būti naudojamas Europos sąskaitų sistemos (ESA95) 2.26 punkte (Reglamentas (EB) Nr. 2223/96) pateiktas kontrolės apibrėžimas.5. Šis reglamentas taikomas tik tiems vienetams, kurie visapusiškai arba iš dalies vykdo ekonominę veiklą. Ekonomine veikla laikoma bet kokia veikla, kurios metu konkrečioje rinkoje siūlomos prekės ir paslaugos. Verslo registrų tikslais ekonomine veikla laikomos ir ne rinkos paslaugos, kurios prisideda prie bendro vidaus produkto, taip pat tiesioginis ir netiesioginis aktyvių juridinių vienetų turėjimas. Ekonomiškai neaktyvūs juridiniai vienetai sudaro įmonės dalį tik tada, jei jie yra kartu su ekonomiškai aktyviais juridiniais vienetais.6. Atvejai, kai į verslo registrą turi būti įtrauktos mažiau nei pusę asmens įdarbinančios įmonės ir valstybėms narėms statistiškai nereikšmingos įmonių grupės rezidentės, aptariami remiantis 14 straipsnyje nurodyta procedūra.4 straipsnisInformacijos šaltiniai1. Valstybės narės, rinkdamos šiuo reglamentu reikalaujamą informaciją, ir vykdydamos jo 6 straipsnyje nurodytus kokybės reikalavimus, gali naudotis visais, jų nuomone reikalingais informacijos šaltiniais. Nacionalinės valdžios institucijos turi būti įgaliotos, atsižvelgiant į jų kompetenciją, rinkti statistiniais tikslais šiame reglamente nurodytą informaciją, laikomą administracinėse ir teisinėse bylose.2. Jei reikalaujamų duomenų surinkimui reikia didesnių, nei pagrįstų išlaidų, gali būti naudojamos būtiną tikslumą ir kokybės lygį atitinkančios statistinio apskaičiavimo procedūros.5 straipsnisRegistrų charakteristikosRegistruose pateiktiems vienetams suteikiamas atpažinimo numeris; vienetai apibūdinami naudojantis priede nurodytais apibūdinimais.Charakteristikų sąrašas atnaujinamas, o charakteristikų ir tęstinumo taisyklės apibrėžiamos laikantis 14 straipsnyje nurodytos procedūros.6 straipsnisKokybės standartai ir ataskaitos1. Valstybės narės imasi visų priemonių, kad būtų užtikrinta verslo registrų kokybė.2. Valstybės narės pateikia Komisijai (Eurostatui) jos (jo) prašymu ataskaitą apie verslo registrų kokybę (toliau „kokybės ataskaita“).3. Bendrus kokybės standartus bei kokybės ataskaitų turinį ir periodiškumą nustato Komisija (Eurostatas), atsižvelgdama(-s) į 14 straipsnyje nurodytą procedūrą ir į duomenų surinkimo išlaidų poveikį.4. Valstybės narės informuoja Komisiją (Eurostatą) apie svarbius metodikos ar kitus pakeitimus, kurie darytų įtaką verslo registrų kokybei, iškart, kai tik jos apie tai sužino, ir ne vėliau kaip per šešis mėnesius nuo tokio pasikeitimo įsigaliojimo.7 straipsnisRekomendacijų vadovasKomisija paskelbia verslo registrų rekomendacijos vadovą. Vadovas atnaujinamas glaudžiai bendradarbiaujant su valstybėmis narėmis.8 straipsnisLaiko trukmė ir periodiškumas1. Registro įrašai ir iš jo išbraukiam informacija peržiūrimi bent jau kartą per metus.2. Peržiūros dažnumas priklauso nuo vieneto rūšies, konkretaus kintamojo dydžio, vieneto dydžio ir paprastai informacijos atnaujinimui naudojamo šaltinio.3. Duomenų atnaujinimo taisyklės taikomos remiantis 14 straipsnyje nustatyta tvarka.4. Valstybės narės kasmet paruošia dokumentą, kuriame atsispindi registrų padėtis metų pabaigoje, ir analizės tikslais saugo tokį dokumentą 30 metų.9 straipsnisDuomenų perdavimas1. Valstybės narės atlieka registrų statistinę analizę ir perduoda informaciją Komisijai (Eurostatui) pagal Komisijos nustatytą formą ir tvarką, remdamosi 14 straipsnyje nustatyta tvarka.2. Valstybės narės Komisijos (Eurostato) prašymu perduoda visą susijusią informaciją dėl šio reglamento įgyvendinimo valstybėse narėse.10 straipsnisValstybių narių apsikeitimas konfidencialiais duomenimisValstybės narės gali apsikeisti konfidencialiais duomenimis, kaip tai nurodyta Reglamento (EB) Nr. 322/97 13 straipsnyje, tada, kai tokio apsikeitimo reikia siekiant užtikrinti informacijos apie tarptautinę įmonių grupę kokybę Europos Sąjungoje. Valstybės narės, gavusios kitos valstybės narės konfidencialius duomenis, laiko juos konfidencialiais.11 straipsnisTarptautinės įmonių grupės duomenų perdavimas1. Valstybės narės perduoda individualius duomenis apie tarptautines įmonių grupes ir jų sudedamąsias dalis taip, kaip tai apibrėžta Komisijos (Eurostato) priede dėl statistinės informacijos apie tarptautines grupes Europos Sąjungoje suteikimo.2. Siekdama užtikrinti sistemingą duomenų registravimą, Komisija (Eurostatas) perduoda kiekvienai valstybei narei duomenis apie tarptautinę įmonių grupę, taip pat apie jos sudėtines dalis, kai mažiausiai vienas jos juridinių vienetų yra tos valstybės narės teritorijoje.3. Komisijai (Eurostatui) perduodamų individualių duomenų ir valstybėms narėms perduodamų duomenų apie tarptautines įmonių grupes apimtis, forma ir tvarka nustatomi laikantis 14 straipsnyje nurodytos tvarkos.12 straipsnisPereinamasis laikotarpis ir nukrypimaiJei verslo registruose reikia atlikti daug pakeitimų, Komisija valstybės narės prašymu gali leisti taikyti leidžiančią nukrypti nuostatą pereinamojo laikotarpio metu, kuris negali viršyti dviejų metų nuo šio reglamento taikymo pradžios.Žemės ūkiui, miškininkystei ir žuvininkystei, viešajam sektoriui ir gynybai bei privalomai socialinei apsaugai pereinamasis laikotarpis negali viršyti trejų metų.13 straipsnisĮgyvendinimo priemonėsPriemonės dėl šio reglamento įgyvendinimo nustatomos laikantis 14 straipsnyje nurodytos tvarkos. Šias priemones sudaro:mažiausių įmonių ir visų toje pačioje šalyje esančių įmonių grupių įtraukimas, kaip tai nurodyta 3 straipsnyje;registrų informacijos ir kokybės ataskaitų perdavimas, kaip numatyta 6 ir 9 straipsniuose;registrų duomenų atnaujinimo taisyklės, kaip numatyta 8 straipsnyje;individualių duomenų apie tarptautines įmonių grupes perdavimas Komisijai (Eurostatui) ir tarptautinės įmonės grupės duomenų perdavimas valstybėms narėms, kaip numatyta 11 straipsnyje;priede pateiktoregistruose naudojamų charakteristikų sąrašo, jų apibrėžimų ir jų nuoseklumo taisyklių atnaujinimas, kaip numatyta 5 straipsnyje, jei atlikus kokybinį įvertinimą, toks atnaujinimas neapsunkins vienetų ar valstybių narių, kas būtų neproporcinga numatytiems rezultatams.14 straipsnisKomitetas1. Komisijai pagalbą teikia Sprendimu 89/382/EEB, Euratomas[13] įsteigtas Statistikos programų komitetas.2. Jei daroma nuoroda į šią dalį, taikomi Sprendimo 1999/468/EB 5 ir 7 straipsniai, atsižvelgiant į to sprendimo 8 straipsnio nuostatas.Sprendimo 1999/468/EB 5 straipsnio 6 dalyje minimas laikotarpis yra trys mėnesiai.15 straipsnisPanaikinimasReglamentas (EEB) Nr. 2186/93 panaikinamas.Nuorodos į panaikintus reglamentus suprantamos kaip nuorodos į šį reglamentą.16 straipsnisĮsigaliojimasŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .Jis taikomas nuo 2007 m. sausio 1 d.Šis reglamentas privalomas visas ir tiesiogiai taikomas visose valstybėse narėse.Priimta Briuselyje, [...]Europos Parlamento vardu Tarybos varduPirmininkas PirmininkasPRIEDASVerslo registruose apie kiekvieną vienetą pateikiama čia nurodyta informacija. Jei informaciją galima gauti iš kito vieneto ar vienetų, jos nebūtina atskirai saugoti su kiekvienu vienetu.1. JURIDINIAI VIENETAI |ATPAŽINIMO CHARAKTERISTIKOS | 1.1 | Atpažinimo numeris |1.2a | Pavadinimas |1.2b | Kuo išsamesnis adresas (nurodyti pašto kodą) |1.2c | Neprivaloma: telefono ir fakso numeriai, e. pašto adresas, ir informacija, leidžianti rinkti duomenis elektroniniu būdu |1.3 | Pridėtinio vertės mokesčio (PVM) registracijos numeris arba, jei jo nėra, kitas administracinio atpažinimo numeris |DEMOGRAFINĖS CHARAKTERISTIKOS | 1.4 | Juridinio asmens registracijos data arba, fiziniam asmeniui, jo pripažinimo ūkio subjektu data |1.5 | Data, kai juridinis vienetas nustoja būti įmonės dalimi (kaip apibrėžta 3 punkto 3 dalyje) |EKONOMINĖS/STRATIFIKACINĖS CHARAKTERISTIKOS | 1.6 | Juridinė forma |NUORODOS Į KITUS REGISTRUS | Nuoroda į susijusius registrus, kuriuose yra registruotas juridinis vienetas ir kurių informaciją galima naudoti statistiniais tikslais. |1.7a | Nuoroda į Bendrijoje veikiančių ūkio subjektų registrą, įsteigtą remiantis Reglamentu (EB) Nr. 638/2004 [14] ir nuoroda į muitinės bylas arba į ne Bendrijos ūkio subjektų registrą |1.7b | Neprivaloma: nuoroda į balanso duomenis (tų vienetų, kurie privalo skelbti savo ataskaitas), ir nuoroda į mokėjimų balanso registrą arba į užsienio tiesioginių investicijų registrą bei nuoroda į ūkių registrą |Juridinių vienetų, kurie yra įmonių grupėms priklausančių įmonių sudėtinės dalys, papildomos charakteristikos:RYŠIAI SU ĮMONĖS GRUPE | 1.8 | Įmonių grupės rezidentės arba ne visos įmonių grupės (4.1), kuriai priklauso vienetas, atpažinimo numeris |1.9 | Susivienijimo su įmonių grupe rezidente arba su ne visa grupe data |1.10 | Atsiskyrimo nuo grupės rezidentės arba nuo ne visos grupės data |VIENETŲ KONROLĖ | Nuorodos apie vienetų rezidentų kontrolę gali būti užregistruotos nuo viršaus į apačią (1.11a) arba nuo apačios į viršų (1.11b). Registruojamas tik pirmasis tiesioginis arba netiesioginis kiekvieno vieneto kontrolės lygmuo (juos derinant, galima gauti visą kontrolės grandinę). |1.11a | Juridinio vieneto kontroliuojamų juridinių vienetų rezidentų atpažinimo numeriai |1.11b | Juridinį vienetą kontroliuojančio juridinio vieneto rezidento atpažinimo numeris |1.12 | a) registracijos šalis (šalys), ir b) atpažinimo numeris arba pavadinimas, adresas ir PVM numeris juridinio vieneto kontroliuojamų juridinių vienetų ne rezidentų |1.13 | a) registracijos šalis (šalys), ir b) atpažinimo numeris arba pavadinimas, adresas ir PVM numeris juridinį vienetą kontroliuojančio juridinio vieneto ne rezidento |NUOSAVYBĖS TEISĖ Į VIENETUS | Informacija apie rezidentų nuosavybę gali būti užregistruota nuo viršaus į apačią (1.14a) arba nuo apačios į viršų (1.14b). Informacijos registravimas ir akcijoms taikoma riba priklauso nuo to, ar administraciniai šaltiniai turi tokios informacijos. Rekomenduojama riba yra mažiausiai 10 % tiesioginės nuosavybės. |1.14a | a) atpažinimo numeris ir b) akcijos (%) juridiniam vienetui priklausančio juridinio vieneto rezidento |1.14b | a) atpažinimo numeris ir b) akcijos (%)juridiniam vienetui rezidentui priklausančio juridinio vieneto |1.15 | a) registracijos šalis (šalys), ir b) atpažinimo numeris arba pavadinimas, adresas ir PVM numeris, c) akcijos (%) juridiniam vienetui priklausančio juridinio vieneto ne rezidento |1.16 | a) registracijos šalis (šalys), ir b) atpažinimo numeris arba pavadinimas, adresas ir PVM numeris, ir c) akcijos (%) juridiniam vienetui ne rezidentui priklausančio juridinio vieneto |2. VIETOS VIENETAS |ATPAŽINIMO CHARAKTERISTIKOS | 2.1 | Atpažinimo numeris |2.2a | Pavadinimas |2.2b | Kuo išsamesnis adresas (nurodyti pašto kodą) |2.2c | Neprivaloma: telefono ir fakso numeriai, e. pašto adresas, ir informacija, leidžianti rinkti duomenis elektroniniu būdu |2.3 | Įmonės, kuriai priklauso vietos vienetas (3.1), atpažinimo numeris |DEMOGRAFINĖS CHARAKTERISTIKOS | 2.4 | Veiklos pradžios data |2.5 | Veiklos visiško nutraukimo data |EKONOMINĖS/STRATIFIKACINĖS CHARAKTERISTIKOS | 2.6 | Pagrindinis veiklos kodas NACE keturženklio skaičiaus lygmeniu |2.7 | Antrinė veikla, jei tokia yra, NACE keturženklio skaičiaus lygmeniu šis punktas skirtas tik į tyrimus įtrauktiems vietos vienetams |2.8 | Neprivaloma: vietos vienete vykdoma veikla, kuri yra papildoma įmonės, kuriai priklauso vienetas, veikla (Taip/Ne) |2.9 | Įdarbintų asmenų skaičius |2.10a | Darbuotojų skaičius |2.10b | Neprivaloma: visą etatą dirbančių asmenų skaičius |2.11 | Geografinis vietovės kodas |NUORODOS Į KITUS REGISTRUS | 2.12 | Nuoroda į susijusius registrus, kuriuose įtrauktas vietos vienetas ir kurių informaciją galima naudoti statistiniais tikslais (jei tokie susiję registrai egzistuoja). |3. ĮMONĖ |ATPAŽINIMO CHARAKTERISTIKOS | 3.1 | Atpažinimo numeris |3.2a | Pavadinimas |3.2b | Neprivaloma: pašto, e. pašto ir tinklalapio adresai |3.3 | Įmonę sudarančių juridinių vienetų atpažinimo numeriai |DEMOGRAFINĖS CHARAKTERISTIKOS | 3.4 | Veiklos pradžios data |3.5 | Veiklos visiško nutraukimo data |EKONOMINĖS/STRATIFIKACINĖS CHARAKTERISTIKOS | 3.6 | Pagrindinis veiklos kodas NACE keturženklio skaičiaus lygmeniu |3.7 | Antrinė veikla, jei tokia yra, NACE keturženklio skaičiaus lygmeniu šis punktas skirtas tik į tyrimus įtrauktiems vietos vienetams |3.8 | Įdarbintų asmenų skaičius |3.9a | Darbuotojų skaičius |3.9b | Neprivaloma: visą etatą dirbančių asmenų skaičius |3.10 | Apyvarta: neprivaloma žemės ūkiui, žuvininkystei ir valstybiniam sektoriui |3.11 | Institucinis sektorius ir jo posektoriai pagal Europos sąskaitų sistemą |Įmonių grupei priklausančių įmonių papildomos charakteristikosRYŠIAI SU ĮMONĖS GRUPE | 3.12 | Įmonių grupės rezidentės arba ne visos įmonių grupės (4.1), kuriai priklauso vienetas, atpažinimo numeris |4. ĮMONIŲ GRUPĖ |ATPAŽINIMO CHARAKTERISTIKOS | 4.1 | Grupės rezidentės arba ne visos grupės atpažinimo numeris |4.2a | Grupės rezidentės arba ne visos grupės atpažinimo numeris |4.2b | Neprivaloma: grupės rezidentės arba ne visos grupės pagrindinės būstinės pašto, e. pašto ir tinklalapio adresai |4.3 | Grupės rezidentės arba ne visos grupės centro atpažinimo numeris (sutampa su juridinio vieneto, kuris yra grupės rezidentės centras, atpažinimo numeriu). Jei kontroliuojantis vienetas yra fizinis asmuo, kuris nėra ūkio subjektas, jis registruojamas tik tada, jei tokią informaciją galima rasti administraciniuose šaltiniuose |4.4 | Įmonės grupės rūšis:1. grupė, kurios visi vienetai – rezidentai; 2. vietoje kontroliuojama ne visa grupė; 3. iš užsienio kontroliuojama ne visa grupė; |DEMOGRAFINĖS CHARAKTERISTIKOS | 4.5 | Įmonių grupės rezidentės arba ne visos įmonių grupės veiklos pradžios data |4.6 | Įmonių grupės rezidentės arba ne visos įmonių grupės veiklos nutraukimo data |EKONOMINĖS/STRATIFIKACINĖS CHARAKTERISTIKOS | 4.7 | Įmonių grupės rezidentės arba ne visos įmonių grupės pagrindinis veiklos kodas NACE 2 skaitmenų lygmeniu |4.8 | Neprivaloma: įmonių grupės rezidentės arba ne visos įmonių grupės antrinė veikla pagal NACE 2 skaitmenų lygmenį |4.9 | Įmonių grupėje rezidentėje arba ne visoje įmonių grupėje įdarbintų asmenų skaičius |4.10 | Neprivaloma: bendra apyvarta |Tarptautinių įmonių grupių papildomos charakteristikos (2 ir 3 tipai 4 punkto 4 dalyje):4.11 ir 4.12a punktuose nurodytų kintamųjų registravimas yra neprivalomas tol, kol nebus nustatytas duomenų apie tarptautines grupes perdavimas, kaip tai nurodyta 11 straipsnyje.ATPAŽINIMO CHARAKTERISTIKOS | 4.11 | Pasaulinės grupės atpažinimo numeris |4.12a | Pasaulinės grupės pavadinimas |4.12b | Neprivaloma: registracijos šalis, pasaulinės grupės pagrindinės buveinės pašto, e. pašto ir tinklalapio adresai |4.13 | Pasaulinės grupės pagrindinės įmonės, jei pagrindinė įmonė yra rezidentė, atpažinimo numeris (sutampa su juridinio vieneto, kuris yra grupės vadovaujanti įmonė, atpažinimo numeriu). Jei pasaulinei grupei vadovaujanti įmonė yra ne rezidentė, jos registracijos šalis ir jos atpažinimo numeris arba pavadinimas ir adresas nėra privalomi. |EKONOMINĖS/STRATIFIKACINĖS CHARAKTERISTIKOS | 4.14 | Neprivaloma: bendras dirbančių asmenų skaičius |4.15 | Neprivaloma: bendra pasaulinė apyvarta |4.16 | Neprivaloma: šalis, kuri yra pasauliniu mastu priimamų sprendimų centras |4.17 | Neprivaloma: šalys, kuriose yra įmonės arba vietos vienetai |[1] OL C […], […], p. […].[2] OL C […], […], p. […].[3] OL C […], […], p. […].[4] OL L 196, 1993 8 5, p.1.[5] OL L 76, 1993 3 30, p. 1.[6] OL L 14, 1997 1 17, p. 1.[7] OL L 162, 1998 6 5, p. 1.[8] OL L 124, 2003 5 20, p. 36.[9] OL L 195, 1980 7 29, p. 35.[10] OL L 151, 1990 6 15, p. 1.[11] OL L 184, 1999 7 17, p. 23.[12] OL L 76, 1993 3 30, p. 1.[13] OL L 181, 1989 6 28, p. 47.[14] OL L 102, 2004 4 7, p. 1.